ສານສະຫະລັດ ຍົກເລີກຄະດີ ຟ້ອງທ່ານ Strauss-Kahn
ຜູ້ພິພາກສາ ຍົກເລີກຄະດີຟ້ອງຮ້ອງ ອະດີດຫົວໜ້າກອງທຶນສາກົນ ທີ່ນະຄອນ ນີວຢອກ
ຜູ້ພິພາກສານະຄອນນີວຢອກໄດ້ຍົກເລີກຄະດີຂໍ້ກ່າວຫາລວນລາມທາງເພດຕໍ່ທ່ານ Domi nique Strauss-Kahn ອະດີດຫົວໜ້າກອງທຶນສາກົນຫລື IMF ນຶ່ງມື້ຫລັງຈາກພວກໄອ ຍະການທໍາການເຄື່ອນໄຫວເພື່ອໃຫ້ຍົກເລີກຄະດີດັ່ງກ່າວ ຫລັງຈາກການຍົກເລີກຄະດີດັ່ງກ່າວໃນວັນອັງຄານວານນີ້ ສານອຸທອນໄດ້ປະຕິເສດຕໍ່ຄໍາ ຮຽກຮ້ອງຂອງຜູ້ກ່າວຫາທ່ານ Strauss-Kahn ເພື່ອໃຫ້ຈັດຕັ້ງໄອຍະການພິເສດຂຶ້ນ ສຳ ລັບດໍາເນີນຄະດີນີ້ຕໍ່ໄປນັ້ນ ພວກປະທ້ວງທີ່ພາກັນໄປໂຮມຊຸມນຸມກັນຢູ່ນອກສານ ໃນວັນ ອັງຄານວານນີ້ພາກັນຕໍາໜິຕິຕຽນໃນການເຄື່ອນໄຫວ ຍົກເລີກຂໍ້ກ່າວຫາດັ່ງກ່າວນີ້ ທ່ານ Strauss-Kahn ໄວ 62 ປີ ຕໍ່ມາກ່າວວ່າ ໃນລະຍະຫລາຍເດືອນຜ່ານມານີ້ ເປັນຄວາມຝັນຮ້າຍຫລືໜ້າຢ້ານກົວສໍາລັບທ່ານແລະຄອບຄົວຂອງທ່ານ ໃນຖະແຫລງ ການສະບັບນຶ່ງທີ່ຂຽນເປັນລາຍລັກອັກສອນ ທ່ານໄດ້ສະແດງຄວາມຂອບອົກຂອບໃຈ ຕໍ່ພວກສະໜັບສະໜຸນທ່ານ ແລະກ່າວຕື່ມວ່າ ທ່ານຂໍສະແດງຄວາມຮູ້ບຸນຄຸນທີ່ວ່າໄອ ຍະການສານຊັ້ນຕົ້ນເຂດManhattan ໄດ້ເຫັນດີໃຫ້ຍົກເລີກຄະດີນີ້ ທ່ານ Strauss-Kahn ໄດ້ຖືກຈັບກຸມໃນເດືອນພຶດສະພາຜ່ານມາ ຫລັງຈາກຄົນຮັບໃຊ້ ໃນໂຮງແຮມກ່າວຫາທ່ານວ່າ ລວນລາມທາງເພດກັບນາງເວລານາງເຂົ້າໄປທໍາຄວາມສະ ອາດໃນຫ້ອງຂອງທ່ານທີ່ໂຮງແຮມທີ່ຫລູຫລາແຫ່ງນຶ່ງໃນຄຸ້ມ Manhattan ນະຄອນນີວ ຢອກນັ້ນ ນາງ Nafissatou Diallo ທີ່ເກີດຢູ່ໃນປະເທດ Guinea ໄດ້ຕັ້ງຂໍ້ກ່າວຫາອະ ດີດຫົວໜ້າບໍລິຫານກອງທຶນສາກົນຫລື IMF ວ່າປຸກປໍ້ານາງທີ່ໂຮງແຮມໃນວັນທີ 14 ພຶດ ສະພາຜ່ານມາ ພວກທະນາຍຄວາມຂອງທ່ານ Strauss-Kahn ໄດ້ປະຕິເສດຕໍ່ຂໍ້ກ່າວຫາ ດັ່ງກ່າວ ແລະກ່າວວ່າ ການສົມສູ່ທາງເພດໃດໆກໍຕາມແມ່ນໄດ້ມີຂຶ້ນດ້ວຍການເຫັນດີເຫັນ ພ້ອມນໍາກັນ